**การมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ**

**The Public Involvement in Solid Waste Management of Bangsaothong Sub-district Municipality in Samutprakarn Province**

ประนอม แซ่ลี้

 นักศึกษาหลักสูตรรัฐประศาสนศาสตรมหาบัณฑิต

 สาขาวิชานโยบายสาธารณะและการจัดการสมัยใหม่

 ปีการศึกษา 2558

 มหาวิทยาลัยราชภัฏบ้านสมเด็จเจ้าพระยา

**บทคัดย่อ**

การวิจัยครั้งนี้มีวัตถุประสงค์เพื่อ 1) ศึกษาระดับปัจจัยการมีส่วนร่วมและการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ 2) เปรียบเทียบการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ จำแนกตามปัจจัยส่วนบุคคล และ 3) ศึกษาความสัมพันธ์ของปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ กลุ่มตัวอย่างที่ใช้ในการวิจัยเป็นประชาชนที่อาศัยอยู่ในเขตพื้นที่เทศบาลตำบลบางเสาธง จังหวัดสมุทรปราการ จำนวน 393 คน เครื่องมือที่ใช้ในการเก็บรวบรวมข้อมูล ได้แก่ แบบสอบถามมาตรประมาณค่า 5 ระดับและแบบตรวจสอบรายการ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ส่วนเบี่ยงเบนมาตรฐาน การทดสอบค่าที ค่าเอฟ และการวิเคราะห์พหุถดถอย

 ผลการวิจัยพบว่า

 1. ปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการในภาพรวมอยู่ในระดับปานกลางและการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการในภาพรวมอยู่ในระดับปานกลาง

 2. ประชาชนที่มีเพศ อายุ ระดับการศึกษา สถานภาพสมรส อาชีพ และรายได้แตกต่างกันมีส่วนร่วมในการจัดการขยะของเทศบาลตำบลบางเสาธง จังหวัดสมุทรปราการแตกต่างกันอย่างไม่มีนัยสำคัญทางสถิติ

 3. ปัจจัยด้านโอกาสที่เอื้ออำนวย ผลประโยชน์ของตนเอง และแรงจูงใจมีความสัมพันธ์กับการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการอย่างมีนัยสำคัญทางสถิติ

 **คำสำคัญ**: การมีส่วนร่วมของประชาชน การจัดการขยะ

**ABSTRACT**

 The purposes of this research were 1) to study the factors affecting public involvement and the level of public involvement in solid waste management of Bangsaothong Sub-district Municipality in Samutprakarn Province 2) to compare the public involvement in solid waste management on basis of personal factors and 3) to study the relation between the factors and public involvement in solid waste management. The sample included 393 residents in Bangsaothong Sub-district Municipality in Samutprakarn Province. Data were collected suing 5-point rating scale questionnaire and checklist, and were statistically analyzed in percentage, MEAN, standard deviation, t-test, F-test, and Multiple Regression Analysis.

 The findings revealed as follows.

 1. The factors affecting public involvement and the level of public involvement in solid waste management of Bangsaothong Sub-district Municipality in Samutprakarn Province were generally found at the moderate level, and public involvement in solid waste management was generally found at the moderate level.

 2. Those who had different sex, age, educational background, marital status, occupation, and income had the different involvement in solid waste management at significance level.

 3.The factors, i.e., opportunity, self-interests, and motivation were related to public involvement in solid waste management at significance level.

 **Keywords**: Public Involvement, Solid Waste Management

**1. บทนำ**

ปัจจุบันประเทศไทยได้ให้ความสำคัญกับปัญหาสิ่งแวดล้อมเป็นอย่างมาก เนื่องจากส่งผลกระทบต่อคุณภาพชีวิต และสภาพความเป็นอยู่ของประชาชนทั้งทางตรงและทางอ้อม ปัญหาสิ่งแวดล้อมในประเทศไทยมีหลายประการ เช่น มลพิษต่าง ๆ ขยะมูลฝอยและสิ่งปฏิกูล การใช้ทรัพยากรอย่างฟุ่มเฟือย ซึ่งสาเหตุส่วนใหญ่เกิดจากการกระทำของมนุษย์เป็นปัญหาที่เกิดจากความเห็นแก่ตัวมักง่ายและขาดระเบียบวินัย รวมถึงการขยายตัวของชุมชนและความหนาแน่นของประชากร ความเจริญทางด้านเศรษฐกิจและสังคม ก่อให้เกิดอัตราการเจริญเติบโตทางเศรษฐกิจค่อนข้างสูงประชาชนส่วนใหญ่ได้รับบริการด้านโครงสร้างพื้นฐาน และการบริการทางสังคมมากขึ้นในระดับที่น่าพอใจ การพัฒนาที่เจริญก้าวหน้าดังกล่าวส่งผลให้การขยายตัวของชุมชนเมืองและการเพิ่มขึ้นของประชากรเป็นไปอย่างรวดเร็วทำให้เกิดปัญหาต่าง ๆในด้านสังคมได้แก่ปัญหาอาชญากรรมและยาเสพติด ปัญหาสุขภาพอนามัยได้แก่ ปัญหาโรคภัยไข้เจ็บทั่วไป ปัญหา การจราจรที่ติดขัด นอกจากนั้นผลจากการพัฒนาดังกล่าว ทำให้มีการนำทรัพยากรธรรมชาติ มาใช้อย่างฟุ่มเฟือย และสิ้นเปลืองจนกระทั่งเกิดปัญหาความเสื่อมโทรมทางด้านทรัพยากรธรรมชาติและเกิดมลพิษด้านต่าง ๆไม่ว่าจะเป็นปัญหาน้ำเสีย อากาศเป็นพิษ ความดังของเสียงที่เกินกว่ามาตรฐาน ฝุ่นละอองจากการก่อสร้าง และปัญหาที่สำคัญปัญหาหนึ่งที่เกี่ยวข้องกับคนทุกหมู่เหล่าทุกชนชั้น และทุกเพศ ทุกวัย คือ ปัญหาการบริหารจัดการขยะมูลฝอย (สมควร กาฬรัตน์, 2548, น.1)

สำหรับปัญหาขยะมูลฝอยในปัจจุบันเกิดจากสาเหตุของปัญหาหลายประการ เช่น การบริหารจัดการในการกำจัดขยะมูลฝอย สถานที่ทิ้งขยะมีไม่เพียงพอ การเก็บขนขยะและการขนส่งยังไม่เหมาะสมและเพียงพอ จำนวนสิ่งรองรับขยะมูลฝอยไม่เพียงพอและไม่ถูกสุขลักษณะ อีกทั้งประชาชนส่วนหนึ่งยังไม่ให้ความร่วมมือในการรักษาความสะอาด ขาดความตระหนักและความรับผิดชอบต่อปัญหาขยะมูลฝอย ขาดความรู้ความสามารถในเรื่องเกี่ยวกับการจัดการขยะมูลฝอยทำให้เกิดมลภาวะเป็นพิษและเหตุรำคาญต่าง ๆ ซึ่งเป็นปัญหาที่ควรเร่งดำเนินการอย่างเร่งด่วนปัญหาในการบริหารจัดการขยะมูลฝอยจึงนับเป็นปัญหาที่มีความสำคัญ เนื่องจากมีขยะมูลฝอยเหลือตกค้างในชุมชนเพิ่มมากขึ้น ก่อให้เกิดผลกระทบต่อคุณภาพสิ่งแวดล้อมในด้านต่างๆ เช่น มลพิษทางน้ำ มลพิษทางอากาศ และปัญหาด้านการสาธารณสุขเป็นต้น ปัญหาขยะมูลฝอย จึงเป็นปัญหาเร่งด่วนที่หน่วยงานของรัฐต้องรีบดำเนินการแก้ไขเพื่อให้เกิดการบริหารจัดการขยะมูลฝอยอย่างเป็นระบบ ถูกหลักวิชาการ และไม่ให้ปัญหาขยะมูลฝอยกลายเป็นสิ่งที่ก่อให้เกิดผลกระทบต่อคุณภาพชีวิตของประชาชน ชุมชน และสิ่งแวดล้อม(ฉัฐกร ชูเกียรติ, 2548, น.1)

จากสภาพปัญหาขยะมูลฝอยและสิ่งปฏิกูลเป็นปัญหาสำคัญที่ส่งผลต่อความเดือดร้อนของชุมชนและมีแนวโน้มว่าจะรุนแรงและขยายพื้นที่ออกไปสู่สังคมในชนบท ดังนั้น ทั้งในส่วนของภาครัฐ ภาคเอกชน องค์กรชุมชนและประชาชนทุกคนจะต้องให้ความสำคัญ มีจิตสำนึกในการหาแนวทางการแก้ไขและยุทธวิธีรูปแบบต่าง ๆ ที่สามารถควบคุมจัดการกับปัญหาขยะมูลฝอยให้ลดน้อยลงและหมดไปในที่สุด โดยการพยายามหาแนวทางเพื่อที่จะลดปริมาณขยะมูลฝอยลงด้วยการจัดการขยะมูลฝอยที่มีประสิทธิภาพ ในด้านการเก็บขยะ การขนขยะ และการเลือกใช้วิธีการจัดการยะมูลฝอยโดยให้เกิดผลเสียต่อสภาพแวดล้อมน้อยที่สุดพยายามตอบสนองความต้องการในการเพิ่มคุณภาพชีวิตรวมทั้งเทคโนโลยีต่าง ๆ ในการเก็บรวบรวมและจัดการขยะมูลฝอย แต่ถ้าหากไม่ได้รับความร่วมมือจากประชาชนนับตั้งแต่จุดเริ่มต้น คือ การก่อขยะในปริมาณที่จำเป็น การทิ้งขยะมูลฝอยให้สะดวกในการจัดเก็บ และสิ่งที่สำคัญที่สุดคือ การมีส่วนร่วมของประชาชนในชุมชนซึ่งจะต้องตระหนักว่าปัญหานี้เป็นเรื่องสำคัญและต้องได้รับความร่วมมือจากชุมชนแม้ว่าหน้าที่ความรับผิดชอบในการจัดการขยะมูลฝอยจะเป็นขององค์การบริหารส่วนตำบล แต่ปัจจัยที่จะก่อให้เกิดวามสำเร็จขึ้นได้หรือไม่ ย่อมขึ้นอยู่กับความร่วมมือและพฤติกรรมของประชาชนที่อาศัยอยู่ในเขตพื้นที่นั้น ๆ ด้วยองค์การบริหารส่วนตำบลไม่อาจทำหน้าที่ได้สมบูรณ์หรือมีประสิทธิภาพได้แต่เพียงลำพัง ดังนั้น การมีส่วนร่วมของประชาชนจึงมีความสำคัญยิ่ง และเป็นประเด็นที่น่าสนใจศึกษาเพื่อนำไปกำหนดเป็นแนวทางแก้ไขปัญหาขยะมูลฝอยขององค์การบริหารส่วนตำบลได้อย่างมีประสิทธิภาพ

**2.วัตถุประสงค์ของงานวิจัย**

1.เพื่อศึกษาระดับปัจจัยการมีส่วนร่วมและการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ

2.เพื่อเปรียบเทียบการมีส่วนร่วมของประชาชนในการจัดการขยะของเทศบาลตำบลบางเสาธงจังหวัดสมุทรปราการจำแนกตามปัจจัยส่วนบุคคล

3. เพื่อศึกษาความสัมพันธ์ของปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ

**สมมติฐานการวิจัย**

1. ปัจจัยส่วนบุคคลได้แก่ เพศ อายุ ระดับการศึกษา สถานภาพสมรส อาชีพ รายได้ปัจจุบัน ของประชาชนที่แตกต่างกัน มีส่วนร่วมในการจัดการขยะในเขตเทศบาลตำบลบางเสาธง จังหวัดสมุทรปราการแตกต่างกันอย่างมีนัยสำคัญทางสถิติ

2. ปัจจัยการมีส่วนร่วมด้านทัศนคติ ผลประโยชน์ของตนเองโอกาสที่เอื้ออำนวย และแรงจูงใจ มีความสัมพันธ์กับการมีส่วนร่วมของประชาชนในการจัดการขยะในเขตเทศบาลตำบลบางเสาธง จังหวัดสมุทรปราการอย่างมีนัยสำคัญทางสถิติ

**3.งานวิจัยที่เกี่ยวข้อง**

 อาภรพันธ์ จันทร์สว่าง (2522, น.19 อ้างถึงใน น้ำทิพย์ สิงห์ตาก้อง 2545, น.28) การมีส่วนร่วม (participation) เป็นผลมาจากการเห็นพ้องต้องกันในเรื่องของความต้องการ และทิศทางของการเปลี่ยนแปลง และความเห็นพ้องต้องกันนั้น จะต้องมีมากพอที่จะเกิดการริเริ่มโครงการเพื่อการปฏิบัติการ กล่าวคือ จะต้องเป็นการเห็นต้องกันของคนส่วนใหญ่ที่จะต้องเข้าร่วมปฏิบัติการนั้น เหตุผลเบื้องแรกของการที่คนเรา มาร่วมกันได้ควรจะต้องมีการตระหนักว่า ปฏิบัติการทั้งหมดหรือการกระทำทั้งหมดที่ทำโดยหรือทำในนามกลุ่มนั้นกระทำผ่านองค์การ(organization) ดังนั้น องค์การจะต้องเป็นเสมือนตัวนำให้บรรลุถึงความเปลี่ยนแปลงที่ต้องการได้

 กรรณิกา ชมดี (2524, น.11-13) ได้ให้ความหมายของการมีส่วนร่วมของประชาชน หมายถึง“ความร่วมมือของประชาชนไม่ว่าของปัจเจกบุคคล หรือกลุ่มคนที่เห็นพ้องต้องกัน และเข้าร่วมรับผิดชอบเพื่อดำเนินการพัฒนา และเปลี่ยนแปลงไปในทิศทางที่ต้องการโดยกระทำผ่านกลุ่มองค์การเพื่อบรรลุถึงความเปลี่ยนแปลงไปในทิศทางที่ต้องการโดยกระทำผ่านกลุ่มองค์การเพื่อบรรลุถึงความเปลี่ยนแปลงไปในทิศทางที่ต้องการ โดยกระทำผ่านกลุ่มองค์การเพื่อบรรลุถึงความเปลี่ยนแปลงที่พึงประสงค์”

 ลือชัย ศรีเงินยวง และผาสุก เอนกวณิช (2526, น.12-13 อ้างถึงใน ปริชาด พ่วงแม่กลอง 2551, น. 15) กล่าวว่า การมีส่วนร่วมของประชาชนที่แท้จริงจะต้องไม่หมายความเพียงแต่การดึงประชาชนเข้าร่วมโครงการ ที่รัฐเป็นผู้กำหนด “รูปแบบเป้าหมายของงานและกำหนดให้มีการเข้าร่วมงาน” ดังที่ผ่านมาแต่จะต้องเป็นการมีส่วนร่วมอย่างมีสำนึกรับผิดชอบและมีบทบาทอย่างเต็มที่ตั้งแต่ค้นคิดปัญหาวางแผน ปฏิบัติงาน ดูแล กำกับ ตลอดจนประเมินผลติดตามงาน การมีส่วนร่วมของประชาชนที่แท้จริงจะต้อง หมายถึง การมอบอำนาจอธิปไตยขั้นพื้นฐานคืนสู่ประชาชนการพยายามจัดตั้งและพัฒนาองค์กรประชาชนให้เข้มแข็งบนพื้นฐานของการพึ่งตนเองเป็นสำคัญ

 ทวีทอง หงษ์วิวัฒน์ (2527, น.2) ได้ให้ความหมายของการมีส่วนร่วมไว้ว่าการมีส่วนร่วม คือการที่ประชาชนหรือชุมชนพัฒนาขีดความสามารถของตนในการจัดการควบคุมการใช้ และการกระจายทรัพยากรที่มีอยู่เพื่อประโยชน์ต่อการดำรงชีพทางเศรษฐกิจและสังคมตามความจำเป็นอย่างสมศักดิ์ศรีในฐานะสมาชิกของสังคมในการมีส่วนร่วมของประชาชนได้พัฒนาการรับรู้และภูมิปัญญา ซึ่งแสดงออกในรูปการตัดสินใจ การกำหนดชีวิตของตนอย่างเป็นตัวของตัวเอง

ไพรัตน์ เตชะรินทร์ (2527, น.6-7) ได้ให้ความหมายของการมีส่วนร่วมของชุมชนว่า กระบวนการที่รัฐบาลทำการส่งเสริม ชักนำ สนับสนุน และสร้างโอกาสให้ประชาชนในชุมชนในรูปส่วนบุคคล กลุ่มคน ชมรม สมาคม มูลนิธิ และองค์กรอาสาสมัครรูปต่างๆให้เข้ามามีส่วนร่วมในการดำเนินงานเรื่องใดเรื่องหนึ่งหรือหลายเรื่องร่วมกันดังต่อไปนี้ให้บรรลุวัตถุประสงค์และนโยบายการพัฒนาที่กำหนดไว้

**4.วิธีการดำเนินการวิจัย**

**4.1 ประชากรและกลุ่มตัวอย่าง**

**ประชากร**

ประชากรที่ใช้ในการวิจัยครั้งนี้ ได้แก่ ประชาชนที่อาศัยอยู่ในเขตเทศบาลตำบลบางเสาธง จำนวนทั้งหมด 22,381 คน (เทศบาลตำบลบางเสาธง,2557)

**กลุ่มตัวอย่าง**

กลุ่มตัวอย่างที่ใช้ในการวิจัยครั้งนี้ ได้แก่ ประชาชนที่อาศัยอยู่ในชุมชน 17 ชุมชนของเทศบาลตำบลบางเสาธง จำนวนทั้งหมด 22,381 คน (เทศบาลตำบลบางเสาธง, 2557) โดยใช้สูตรการกำหนดกลุ่มตัวอย่างโดยใช้สูตรของทาโร ยามาเน่ (Yamane,1973,p.887 )ที่ระดับนัยสำคัญ .05 ได้กลุ่มตัวอย่างจำนวน 393 คน

**4.2 เครื่องมือที่ใช้ในการวิจัย**

เครื่องมือที่ใช้ในการเก็บรวบรวมข้อมูลเพื่อการวิจัยครั้งนี้เป็นแบบสอบถามที่สร้างขึ้น เพื่อ

สอบถามระดับการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ ด้านทัศนคติ ด้านผลประโยชน์ของตนเอง ด้านโอกาสที่เอื้ออำนวย ด้านแรงจูงใจ *และการมีส่วนร่วมของประชาชนในการจัดการขยะ คือร่วมวิเคราะห์ศักยภาพและสภาพปัญหา ร่วมกำหนดยุทธศาสตร์และแนวทางการพัฒนา ร่วมกำหนดโครงการ/กิจกรรม และร่วมติดตามและประเมินผล*แบบสอบถามแบ่งออกเป็น 3 ตอน คือ

 **ตอนที่ 1** เป็นแบบสอบถาม ที่ประกอบด้วยข้อคำถามเกี่ยวกับสถานภาพส่วนบุคคลของผู้ตอบจำนวน 5 ข้อ ได้แก่ เพศ อายุ การศึกษา สถานภาพ อาชีพ รายได้

**ตอนที่ 2** เป็นแบบสอบถามปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ แบบสอบถามมีลักษณะเป็นแบบสอบถามชนิดมาตรประมาณค่า(rating scale) 5 ระดับ จำนวน 4 ด้าน รวม 20 ข้อ คือ

 1. ด้านทัศนคติ จำนวน 5 ข้อ

 2. ด้านผลประโยชน์ของตนเอง จำนวน 5 ข้อ

 3. ด้านโอกาสที่เอื้ออำนวย จำนวน 5 ข้อ

 4. ด้านแรงจูงใจ จำนวน 5 ข้อ

  **ตอนที่ 3** เป็นแบบสอบถามการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ แบบสอบถามมีลักษณะเป็นแบบสอบถามชนิดมาตรประมาณค่า (rating scale) 5 ระดับ จำนวน 4 ด้าน รวม 20 ข้อ คือ

 1. ร่วมวิเคราะห์ศักยภาพและสภาพปัญหา จำนวน 5 ข้อ

 2. ร่วมกำหนดยุทธศาสตร์และแนวทางการพัฒนา จำนวน 5 ข้อ

 3. ร่วมกำหนดโครงการ/กิจกรรม จำนวน 5 ข้อ

 4. ร่วม ติดตามและประเมินผล จำนวน 5 ข้อ

**4.4 การวิเคราะห์ข้อมูล**

1) นำแบบสอบถามฉบับที่สมบูรณ์มาตรวจสอบหาค่าตามวิธีทางสถิติ โดยใช้โปรแกรมสำเร็จรูปคอมพิวเตอร์เพื่อประมวลค่าสถิติต่างๆ

2) วิเคราะห์ข้อมูลจากแบบสอบถาม ตอนที่ 2 ปัจจัยที่มีผลต่อการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการและ ตอนที่ 3 การมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการโดยหาค่าเฉลี่ย (****) และค่าความเบี่ยงเบนมาตรฐาน (S.D.) โดยรวมและรายข้อของแบบสอบถาม

ผู้วิจัยได้กำหนดระดับการแปลผลปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการโดยใช้เกณฑ์การแปลค่าคะแนนเฉลี่ยของแบบสอบถามตามการแปลความหมาย เป็น 5 ช่วงชั้นของเบสท์ (Best,1997) ดังนี้

 คะแนนเฉลี่ย 4.51 – 5.00 หมายถึง เห็นด้วยมากที่สุด

 คะแนนเฉลี่ย 3.51 – 4.50 หมายถึง เห็นด้วย มาก

 คะแนนเฉลี่ย 2.51 – 3.50 หมายถึง เห็นด้วยปานกลาง

 คะแนนเฉลี่ย 1.51 – 2.50 หมายถึง เห็นด้วยน้อย

 คะแนนเฉลี่ย 1.00 – 1.50 หมายถึง เห็นด้วย น้อยที่สุด

 และกำหนดเกณฑ์การแปลผลการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการโดยใช้เกณฑ์การแปลค่าคะแนนเฉลี่ยของแบบสอบถามตามการแปลความหมาย เป็น 5 ช่วงชั้นของเบสท์ (Best,1997) ดังนี้

 คะแนนเฉลี่ย 4.51 – 5.00 หมายถึง มีส่วนร่วมมากที่สุด

 คะแนนเฉลี่ย 3.51 – 4.50 หมายถึง มีส่วนร่วมมาก

 คะแนนเฉลี่ย 2.51 – 3.50 หมายถึง มีส่วนร่วมปานกลาง

 คะแนนเฉลี่ย 1.51 – 2.50 หมายถึง มีส่วนร่วมน้อย

 คะแนนเฉลี่ย 1.00 – 1.50 หมายถึง มีส่วนร่วมน้อยที่สุด

**สถิติที่ใช้ในการวิเคราะห์ข้อมูล**

1. สถิติเชิงพรรณนา (descriptive statistics) - ค่าความถี่ (frequency) และค่าร้อยละ (percentage) ค่าเฉลี่ย (mean) และค่าเบี่ยงเบนมาตรฐาน (standard deviation) เพื่อใช้อธิบายลักษณะทั่วไปของกลุ่มตัวอย่างและตัวแปรอิสระและตัวแปรตาม

2. สถิติเชิงอนุมาน ( inferential statistics )

- ค่า t-distribution เพื่อใช้ทดสอบเปรียบเทียบค่าเฉลี่ยของตัวแปรที่จำแนกเป็น 2 กลุ่ม

- ค่า F-distribution ค่าการวิเคราะห์ความแปรปรวนทางเดียว (one – way analysis of variance - one - way ANOVA) เพื่อวิเคราะห์เปรียบเทียบความแตกต่างของตัวแปรที่จำแนกตั้งแต่ 2 กลุ่มขึ้นไป

- การวิเคราะห์ถดถอยพหุ (multiple regression) เพื่อหาความสัมพันธ์ของตัวแปรอิสระกับตัวแปรตาม ด้วยแบบจำลอง (model of analysis) แบบความสัมพันธ์เชิงเส้น (linearity) (สุชาต ประสิทธิ์รัฐสินธุ์, 2548 น.98)

 Y = b0 + b1 X1 + b2 X2 +b3 X3 + b4 X4+e

 หาความสัมพันธ์ ระหว่างการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการ ปัจจัยด้านทัศนคติ (X1) ผลประโยชน์ของตนเอง (X2) โอกาสที่เอื้ออำนวย (X3) แรงจูงใจ (X4)

 3. กำหนดค่าระดับนัยสำคัญทางสถิติ 0.05

**อภิปรายผล**

 ในการวิจัยครั้งนี้เป็นการมีส่วนร่วมของประชาชนในการจัดการขยะในเขตเทศบาลตำบลบางเสาธง จังหวัดสมุทรปราการ ผลการวิจัยครั้งนี้สามารถอภิปรายผลตามลำดับของวัตถุประสงค์การวิจัยดังต่อไปนี้

 **ด้านทัศนคติ**

 ปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการด้านทัศนคติในภาพรวมเห็นด้วยอยู่ในระดับปานกลางและในการจัดการขยะได้ตระหนักถึงความสำคัญ และประโยชน์ที่ชุมชนจะได้รับและ เพื่อเสนอกิจกรรม/โครงการที่ได้ดำเนินการเป็นประโยชน์ต่อส่วนรวม สอดคล้องกับแนวคิดของ สานิตย์ บุญชู (2530, น. 36-40) ได้กล่าวถึงปัจจัยที่มีผลต่อการมีส่วนร่วมหรือไม่เข้ามามีส่วนร่วมของประชาชนในกิจกรรมใดๆคือบุคคลหรือกลุ่มบุคคลจะเข้ามามีส่วนร่วมในกิจกรรมใดๆก็ต่อเมื่อกิจกรรมนั้นสอดคล้องกับค่านิยมหรือทัศนคติของตนและสอดคล้องกับงานวิจัยของณัฏฐ์นรี บุญเจริญ (2553) เรื่อง การมีส่วนร่วมในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานีในประเด็นที่ว่าประชาชนได้รับการปลูกฝังทัศนคติทำเพื่อประโยชน์สาธารณะเพื่อให้ชุมชนของตนเองสะอาดปลอดภัย

 ผู้วิจัยมีความเห็นว่าประชาชนมีส่วนร่วมในการจัดการขยะกับเทศบาลตำบลบางเสาธง ในการจัดการขยะเพราะได้ตระหนักถึงความสำคัญ และประโยชน์ที่ชุมชนจะได้รับและ เพื่อเสนอกิจกรรม/โครงการที่ได้ดำเนินการเป็นประโยชน์ต่อส่วนรวมมีทัศนคติทำเพื่อประโยชน์สาธารณะเพื่อให้ชุมชนของตนเองสะอาดปลอดภัย

 **ด้านผลประโยชน์ของตนเอง**

ปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการด้านผลประโยชน์ของตนเองในภาพรวมเห็นด้วยอยู่ในระดับมากและเนื่องจากต้องการเสนอปัญหาหรือความเดือดร้อนที่กำลังประสบอยู่และได้รับประโยชน์จากการดำเนินโครงการสอดคล้องกับแนวคิดทฤษฎีของสานิตย์ บุญชู (2530,น.36-40)ได้กล่าวถึงว่าบุคคลหรือกลุ่มบุคคลจะเข้ามามีส่วนร่วมในกิจกรรมใดๆก็ต่อเมื่อกิจกรรมนั้นมีคุณค่าสอดคล้องกับผลประโยชน์ของตนเองและสอดคล้องกับงานวิจัยของปาณิศา เมฆกระจาย (2553) เรื่อง การมีส่วนร่วมของประชาชนในการบริหารจัดการขยะ: ศึกษากรณีชุมชนเขตสาทร กรุงเทพมหานคร ในประเด็นที่ว่าการมีส่วนร่วมของประชาชนด้านผลประโยชน์ของตนเองเห็นด้วยอยู่ในระดับปานกลางและเข้ามามีส่วนร่วมเพราะตรงกับความต้องการของตนเอง

 ผู้วิจัยมีความเห็นว่าประชาชนมีส่วนร่วมในการจัดการขยะกับเทศบาลตำบลบางเสาธง เนื่องจากต้องการเสนอปัญหาหรือความเดือดร้อนที่กำลังประสบอยู่และได้รับประโยชน์จากการดำเนินโครงการเข้ามามีส่วนร่วมเพราะตรงกับความต้องการของตนเอง

 **ด้านโอกาสที่เอื้ออำนวย**

ปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการด้านโอกาสที่เอื้ออำนวยในภาพรวมเห็นด้วยอยู่ในระดับมาก และมีส่วนร่วมในการจัดการขยะเฉพาะปัญหาที่เร่งด่วนเท่านั้นเพราะปัญหาสำคัญหรือความจำเป็นเร่งด่วนจะได้รับการพิจารณานำไปดำเนินการก่อนสอดคล้องกับแนวคิดทฤษฎีของสานิตย์ บุญชู (2530,น.36-40)ได้กล่าวถึงว่าบุคคลหรือกลุ่มบุคคลจะเข้ามามีส่วนร่วมในกิจกรรมใดๆย่อมขึ้นอยู่กับโอกาสที่เอื้ออำนวยและสอดคล้องกับงานวิจัยของณัฏฐ์นรี บุญเจริญ (2553)เรื่องการมีส่วนร่วมในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานีในประเด็นที่ว่าการมีส่วนร่วมของประชาชนด้านโอกาสที่เอื้ออำนวย เห็นด้วยอยู่ในระดับปานกลางและเข้ามามีส่วนร่วมเพราะชุมชนมีปัญหาเร่งด่วนต้องรีบแก้ไข

 ผู้วิจัยมีความเห็นว่าประชาชนมีส่วนร่วมในการจัดการขยะกับเทศบาลตำบลบางเสาธงเพราะในการจัดการขยะเฉพาะปัญหาที่เร่งด่วนเท่านั้นเพราะปัญหาสำคัญหรือความจำเป็นเร่งด่วนจะได้รับการพิจารณานำไปดำเนินการก่อนชุมชนมีปัญหาเร่งด่วนต้องรีบแก้ไข

 **ด้านแรงจูงใจ**

 ปัจจัยการมีส่วนร่วมของประชาชนในการจัดการขยะของเทศบาลตำบลบางเสาธง จังหวัดสมุทรปราการด้านแรงจูงใจในภาพรวมเห็นด้วยอยู่ในระดับปานกลางและการเข้าไปมีส่วนร่วมในการจัดการขยะเนื่องจากต้องการรักษาสิ่งแวดล้อมภายในชุมชน คนในชุมชนได้มีส่วนร่วมกันและทำให้เกิดความสามัคคี สอดคล้องกับแนวคิดของสานิตย์ บุญชู (2530,น.36-40)ได้กล่าวถึงว่าบุคคลหรือกลุ่มบุคคลจะเข้ามามีส่วนร่วมในกิจกรรมใดๆก็ต่อเมื่อได้รับการสนับสนุนการกระตุ้นหรือแรงจูงใจให้เกิดขึ้นและสอดคล้องกับงานวิจัยของณัฏฐ์นรี บุญเจริญ (2553)เรื่องการมีส่วนร่วมในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานีในประเด็นที่ว่าการมีส่วนร่วมของประชาชนด้านแรงจูงใจเห็นด้วยอยู่ในระดับปานกลางทำให้กับคนในชุมชนให้เกิดความสามัคคี

ผู้วิจัยมีความเห็นว่าประชาชนมีส่วนร่วมในการจัดการขยะกับเทศบาลตำบลบางเสาธงเพราะการเข้าไปมีส่วนร่วมในการจัดการขยะเนื่องจากต้องการรักษาสิ่งแวดล้อมภายในชุมชน คนในชุมชนได้มีส่วนร่วมกันและทำให้เกิดความสามัคคี

**ด้านร่วมวิเคราะห์ศักยภาพและสภาพปัญหา**

 การมีส่วนร่วมของประชาชนในการจัดการขยะในเขตเทศบาลตำบลบางเสาธง จังหวัดสมุทรปราการในด้านร่วมวิเคราะห์ศักยภาพและสภาพปัญหาในภาพรวมมีส่วนร่วมอยู่ในระดับปานกลางและมีส่วนร่วมในการจัดการขยะและวิเคราะห์หรือเสนอแนะในการพัฒนาในชุมชนให้มีความเจริญและมีส่วนร่วมในการจัดลำดับความสำคัญของปัญหาในการจัดการขยะหรือความต้องการที่เกิดขึ้นภายในชุมชนสอดคล้องกับแนวคิดของไพรัตน์ เตชะรินทร์ (2527 ,น.6-7 อ้างถึงใน เอกชัย ม่วงงาม 2551,น.31-32) ในประเด็นที่ว่าการมีส่วนร่วมของชุมชนว่า กระบวนการที่รัฐบาลทำการส่งเสริม ชักนำ สนับสนุน และสร้างโอกาสให้ประชาชนในชุมชนในรูปส่วนบุคคล กลุ่มคน ชมรม สมาคม มูลนิธิ และองค์กรอาสาสมัครรูปต่างๆให้เข้ามามีส่วนร่วมในการดำเนินงานเรื่องใดเรื่องหนึ่งหรือหลายเรื่องร่วมกันร่วมทำการศึกษาค้นคว้าปัญหาและสาเหตุของปัญหาที่เกิดขึ้นในชุมชนรวมตลอดจนความต้องการของชุมชนและสอดคล้องกับงานวิจัยของปาณิศา เมฆกระจาย (2553)เรื่อง การมีส่วนร่วมของประชาชนในการบริหารจัดการขยะ: ศึกษากรณีชุมชนเขตสาทร กรุงเทพมหานครในประเด็นที่ว่าการมีส่วนร่วมของประชาชนในการบริหารจัดการขยะของชุมชน ในเขตสาทรกรุงเทพมหานครด้านร่วมวิเคราะห์ศักยภาพและสภาพปัญหาอยู่ในระดับปานกลางและมีการจัดลำดับความสำคัญของปัญหาในการบริหารจัดการขยะ หรือความต้องการที่เกิดขึ้นภายในชุมชน

ผู้วิจัยมีความเห็นว่าประชาชนมีส่วนร่วมในการจัดการขยะกับเทศบาลตำบลบางเสาธงในการจัดการขยะและวิเคราะห์หรือเสนอแนะในการพัฒนาในชุมชนให้มีความเจริญและการจัดลำดับความสำคัญของปัญหาในการจัดการขยะหรือความต้องการที่เกิดขึ้นภายในชุมชนมีการจัดลำดับความสำคัญของปัญหาในการบริหารจัดการขยะ

**ด้านกำหนดยุทธศาสตร์และแนวทางการพัฒนา**

 การมีส่วนร่วมของประชาชนในการจัดการขยะในเขตเทศบาลตำบลบางเสาธง จังหวัดสมุทรปราการในด้านกำหนดยุทธศาสตร์และแนวทางการพัฒนาในภาพรวมมีส่วนร่วมอยู่ในระดับปานกลางและในการจัดการขยะและกำหนดแนวทางการพัฒนาให้มีความสอดคล้องกับสภาพปัญหาที่เกิดขึ้นหรือความต้องการของประชาชนในชุมชนและในการจัดการขยะและได้กำหนดยุทธศาสตร์การพัฒนาให้มีความสอดคล้องกับสภาพปัญหาที่เกิดขึ้นหรือความต้องการของประชาชนในชุมชนสอดคล้องกับแนวคิดของไพรัตน์ เตชะรินทร์ (2527 ,น.6-7 อ้างถึงใน เอกชัย ม่วงงาม 2551,น.31-32) ในประเด็นที่ว่าการมีส่วนร่วมของชุมชนว่า กระบวนการที่รัฐบาลทำการส่งเสริม ชักนำ สนับสนุน และสร้างโอกาสให้ประชาชนในชุมชนในรูปส่วนบุคคล กลุ่มคน ชมรม สมาคม มูลนิธิ และองค์กรอาสาสมัครรูปต่างๆให้เข้ามามีส่วนร่วมในการดำเนินงานเรื่องใดเรื่องหนึ่งหรือหลายเรื่อง ร่วมกันร่วมคิดหาและสร้างรูปแบบและกำหนดยุทธศาสตร์และแนวทางการพัฒนาเพื่อแก้ไขและลดปัญหาของชุมชนหรือเพื่อสร้างสรรค์สิ่งใหม่ที่เป็นประโยชน์ต่อชุมชน หรือสนองความต้องการของชุมชน และสอดคล้องกับงานวิจัยของณัฏฐ์นรี บุญเจริญ (2553)เรื่อง การมีส่วนร่วมในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานีในประเด็นที่ว่าการมีส่วนร่วมของประชาชนในการจัดการขยะของประชาชนในเขตเทศบาลเมืองเกาะสมุย ด้านการกำหนดยุทธศาสตร์และแนวทางการพัฒนา อยู่ในระดับปานกลางและมีส่วนร่วมในการคัดเลือกแนวทางการพัฒนาเพื่อกำหนดกิจกรรม/โครงการ กำหนดยุทธศาสตร์การพัฒนาให้มีความสอดคล้องกับสภาพปัญหาที่เกิดขึ้น หรือความต้องการของประชาชนในหมู่บ้าน การมีส่วนร่วมในการกำหนดแนวทางการพัฒนา ให้มีความสอดคล้องกับสภาพปัญหาที่เกิดขึ้น หรือความต้องการของประชาชนในหมู่บ้าน และมีส่วนร่วมในการปรึกษาหารือเกี่ยวกับการพัฒนาที่จะเกิดขึ้นในอนาคต

 ผู้วิจัยมีความเห็นว่าประชาชนมีส่วนร่วมในการจัดการขยะกับเทศบาลตำบลบางเสาธงในการจัดการขยะและกำหนดแนวทางการพัฒนาให้มีความสอดคล้องกับสภาพปัญหาที่เกิดขึ้นหรือความต้องการของประชาชนในชุมชนและในการจัดการขยะและได้กำหนดยุทธศาสตร์การพัฒนาให้มีความสอดคล้องกับสภาพปัญหาที่เกิดขึ้นหรือความต้องการของประชาชนในชุมชน

 **ด้านร่วมกำหนดโครงการ/กิจกรรม**

การมีส่วนร่วมของคณะกรรมการชุมชนในการพัฒนาท้องถิ่นของเทศบาลตำบลบางเสาธงจังหวัดสมุทรปราการในด้านร่วมกำหนดโครงการ/กิจกรรมในภาพรวมมีส่วนร่วมอยู่ในระดับมากและในการจัดการขยะและได้มีการคัดเลือกกิจกรรม/โครงการเพื่อจัดทำเป็นกิจกรรม/โครงการบรรจุไว้ในชุมชนและได้มีการเสนอกิจกรรม/โครงการที่ต้องการให้ได้รับการแก้ไขโดยเร่งด่วน สอดคล้องกับแนวคิดของไพรัตน์ เตชะรินทร์ (2527 ,น.6-7 อ้างถึงใน เอกชัย ม่วงงาม 2551,น.31-32) ในประเด็นที่ว่าการมีส่วนร่วมของชุมชนว่า กระบวนการที่รัฐบาลทำการส่งเสริม ชักนำ สนับสนุน และสร้างโอกาสให้ประชาชนในชุมชนในรูปส่วนบุคคล กลุ่มคน ชมรม สมาคม มูลนิธิ และองค์กรอาสาสมัครรูปต่างๆให้เข้ามามีส่วนร่วมในการดำเนินงานเรื่องใดเรื่องหนึ่งหรือหลายเรื่อง ร่วมวางนโยบายหรือแผนงานหรือโครงการหรือกิจกรรมเพื่อขจัดและแก้ไขปัญหาและสนองความต้องการของชุมชน และสอดคล้องกับงานวิจัยของปาณิศา เมฆกระจาย (2553) เรื่อง การมีส่วนร่วมของประชาชนในการบริหารจัดการขยะ: ศึกษากรณีชุมชนเขตสาทร กรุงเทพมหานครในประเด็นที่ว่ามีส่วนร่วมของประชาชนในการบริหารจัดการขยะของชุมชนในเขตสาทร กรุงเทพมหานคร ร่วมกำหนดโครงการ/กิจกรรมอยู่ในระดับปานกลางและได้มีการผลักดันกิจกรรม/โครงการที่ได้รับการเสนอจากประชาคม นำไปดำเนินการได้อย่างเป็นรูปธรรม เสนอกิจกรรม/โครงการที่ต้องการให้ได้รับการแก้ไขโดยเร่งด่วน

ผู้วิจัยมีความเห็นว่าประชาชนมีส่วนร่วมในการจัดการขยะกับเทศบาลตำบลบางเสาธงในการจัดการขยะและได้มีการคัดเลือกกิจกรรม/โครงการเพื่อจัดทำเป็นกิจกรรม/โครงการบรรจุไว้ในชุมชนและได้มีการเสนอกิจกรรม/โครงการที่ต้องการให้ได้รับการแก้ไขโดยเร่งด่วน

 **ด้านร่วมในการติดตามและประเมินผล**

 การมีส่วนร่วมของคณะกรรมการชุมชนในการพัฒนาท้องถิ่นของเทศบาลตำบลบางเสาธงจังหวัดสมุทรปราการในด้านร่วมในการติดตามและประเมินผลในภาพรวมมีส่วนร่วมอยู่ในระดับปานกลางและมีส่วนร่วมในการจัดการขยะได้มีการนำผลที่ได้จากการประเมินไปใช้ในการแก้ปัญหาและมีส่วนร่วมการประเมินผลในกิจกรรม/โครงการที่เกิดจากการจัดการขยะในชุมชนสอดคล้องกับแนวคิดของไพรัตน์ เตชะรินทร์ (2527 ,น.6-7 อ้างถึงใน เอกชัย ม่วงงาม 2551,น.31-32) ในประเด็นที่ว่าการมีส่วนร่วมของชุมชนว่า กระบวนการที่รัฐบาลทำการส่งเสริม ชักนำ สนับสนุน และสร้างโอกาสให้ประชาชนในชุมชนในรูปส่วนบุคคล กลุ่มคน ชมรม สมาคม มูลนิธิ และองค์กรอาสาสมัครรูปต่างๆให้เข้ามามีส่วนร่วมในการดำเนินงานเรื่องใดเรื่องหนึ่งหรือหลายเรื่อง ร่วมควบคุม ติดตาม ประเมินผล และร่วมบำรุงรักษาโครงการและกิจกรรมที่ได้ทำไว้ ทั้งโดยเอกชนและรัฐบาลให้ใช้ประโยชน์ได้ตลอดไป และสอดคล้องกับงานวิจัยของ ณัฏฐ์นรี บุญเจริญ (2553) เรื่อง การมีส่วนร่วมในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานีในประเด็นที่ว่าการมีส่วนร่วมของประชาชนในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานี ด้านการติดตามและประเมินผล อยู่ในระดับปานกลาง มีการแนะนำให้เพื่อนบ้านรู้จักการคัดแยกขยะได้แก่ ขยะเปียก ขยะแห้ง ขยะอันตราย แสดงความคิดเห็นที่เป็นประโยชน์ในเรื่องการกำจัดขยะเพื่อให้ผู้อื่นได้รับทราบ

 ผู้วิจัยมีความเห็นว่าประชาชนมีส่วนร่วมในการจัดการขยะกับเทศบาลตำบลบางเสาธงในการจัดการขยะ นำผลที่ได้จากการประเมินไปใช้ในการแก้ปัญหาและประเมินผลในกิจกรรม/โครงการที่เกิดจากการจัดการขยะในชุมชนแนะนำให้เพื่อนบ้านรู้จักการคัดแยกขยะได้แก่ ขยะเปียก ขยะแห้ง ขยะอันตราย แสดงความคิดเห็นที่เป็นประโยชน์ในเรื่องการกำจัดขยะ

การศึกษาวิจัยครั้งนี้ ได้มีการตั้งสมมติฐานในการวิจัยไว้ 2 ข้อ คือ

ข้อที่ 1 ประชาชนที่มี เพศ อายุ ระดับการศึกษา สถานภาพสมรส อาชีพ รายได้ ของประชาชนที่แตกต่างกัน มีส่วนร่วมในการจัดการขยะในเขตเทศบาลตำบลบางเสาธง จังหวัดสมุทรปราการแตกต่างกันอย่างมีนัยสำคัญทางสถิติ ผลวิจัยพบว่าประชาชนที่มี เพศ อายุ ระดับการศึกษา สถานภาพสมรส อาชีพ รายได้ ของประชาชนที่แตกต่างกัน มีส่วนร่วมในการจัดการขยะในเขตเทศบาลตำบลบางเสาธง จังหวัดสมุทรปราการแตกต่างกันอย่างไม่มีนัยสำคัญทางสถิติซึ่งไม่เป็นไปตามสมมติฐานที่ตั้งไว้ ไม่สอดคล้องกับงานวิจัยของณัฏฐ์นรี บุญเจริญ (2553)เรื่องการมีส่วนร่วมในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานีในประเด็นที่ว่าประชาชนที่มี อายุ ระดับการศึกษา อาชีพ รายได้ ต่างกัน การมีส่วนร่วมในการจัดการขยะของประชาชน แตกต่างกันอย่างมีนัยสำคัญทางสถิติที่ 0.05และไม่สอดคล้องกับงานวิจัยของปาณิศา เมฆกระจาย (2553) เรื่อง การมีส่วนร่วมของประชาชนในการบริหารจัดการขยะ: ศึกษากรณีชุมชนเขตสาทร กรุงเทพมหานครในประเด็นที่ว่าประชาชนที่มีอายุ ระดับการศึกษา สถานภาพสมรส อาชีพ รายได้ตางกันมีส่วนร่วมในการบริหารจัดการขยะแตกต่างกันอย่างมีนัยสำคัญทางสถิติที 0.05

 ข้อที่2 ปัจจัย ด้านทัศนคติ ผลประโยชน์ของตนเอง โอกาสที่เอื้ออำนวย และแรงจูงใจ มีความสัมพันธ์กับการมีส่วนร่วมของประชาชนในการจัดการขยะในเขตเทศบาลตำบลบางเสาธง จังหวัดสมุทรปราการอย่างมีนัยสำคัญทางสถิติ ผลวิจัยพบว่าปัจจัยด้านโอกาสที่เอื้ออำนวย ผลประโยชน์ของตนเอง แรงจูงใจมีความสัมพันธ์กับการมีส่วนร่วมของประชาชนในการจัดการขยะในเขตเทศบาลตำบลบางเสาธง จังหวัดสมุทรปราการ ตัวแปรทั้ง 3 ตัวสามารถอธิบายการเปลี่ยนแปลงการมีส่วนร่วมของประชาชนในการจัดการขยะในเขตเทศบาลตำบลบางเสาธง จังหวัดสมุทรปราการได้ถึงร้อยละ 56.90 สอดคล้องกับงานวิจัยของณัฏฐ์นรี บุญเจริญ (2553)เรื่องการมีส่วนร่วมในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานีในประเด็นที่ว่าปัจจัย ด้านแรงจูงใจ ผลประโยชน์ของตนเองและทัศนคติมีความสัมพันธ์กับการมีส่วนร่วมในการจัดการขยะของประชาชนในเขตเทศบาลเมืองเกาะสมุยอย่างมีนัยสำคัญทางสถิติ และสอดคล้องกับงานวิจัยของปาณิศา เมฆกระจาย (2553) เรื่อง การมีส่วนร่วมของประชาชนในการบริหารจัดการขยะ: ศึกษากรณีชุมชนเขตสาทร กรุงเทพมหานครในประเด็นที่ว่าปัจจัยด้านทัศนคติ ผลประโยชน์ของตนเอง และโอกาสที่เอื้ออำนวยมีความสัมพันธ์กับการมีส่วนร่วมของประชาชนในการบริหารจัดการขยะ:ศึกษากรณีชุมชนเขตสาทรยอย่างมีนัยสำคัญทางสถิติ

**ข้อเสนอแนะ**

**ข้อเสนอแนะเพื่อการนำไปปฏิบัติ**

 1. ด้านโอกาสที่เอื้ออำนวย เทศบาลตำบลบางเสาธงควรให้ประชาชนมีส่วนร่วมในการจัดการขยะทุกครั้งที่ประชาชนว่างหรือมีโอกาส

 2. ด้านผลประโยชน์ของตนเอง เทศบาลตำบลบางเสาธงควรให้ประชาชนมีส่วนร่วมในการจัดการขยะเนื่องจากมีปัญหาหรือเกิดความเดือดร้อนในชุมชน

 3.ด้านแรงจูงใจ เทศบาลตำบลบางเสาธงควรให้ประชาชนมีส่วนร่วมในการจัดการขยะหรือส่งเสริมประชาชนที่คนในครอบครัวหรือคนในชุมชนให้การสนับสนุน

**ข้อเสนอแนะในการทำวิจัยครั้งต่อไป**

1. ควรศึกษาเปรียบเทียบการมีส่วนร่วมของประชาชนในการจัดการขยะอย่างได้ผลดีในองค์การบริหารส่วนท้องถิ่นอื่นๆแล้วนำมาปรับปรุงหรือกำหนดแนวทางปฏิบัติการมีส่วนร่วมของประชาชน

 2. ควรมีการศึกษาการคัดแยกขยะที่มีประสิทธิภาพและสร้างรายได้ให้ประชาชนเพื่อลดปริมาณขยะและสร้างรายได้แก่ประชาชน

----------------------------------------------------

**บรรณานุกรม**

กรมส่งเสริมการปกครองท้องถิ่น กระทรวงมหาดไทย. (2550). **สามแยกชาวบ้าน:คู่มือการมีส่วน ร่วมภาคประชาชนเกี่ยวกับหน้าที่สาธารณะขององค์กรปกครองส่วนท้องถิ่น.** กรุงเทพมหานคร : ส่วนแผนพัฒนาท้องถิ่น.

กรรณิกา ชมดี. (2524). **การมีส่วนร่วมของประชาชนที่มีผลต่อการพัฒนาเศรษฐกิจ : ศึกษาเฉพาะกรณีโครงการสารภี ตำบลท่าช้าง อำเภอวารินชำราบ จังหวัดอุบลราชธานี.** วิทยานิพนธ์สังคมสงเคราะห์ศาสตร มหาบัณฑิต.กรุงเทพมหานคร : มหาวิทยาลัยธรรมศาสตร์,

เจิมศักดิ์  ปิ่นทอง. (2527). **การระดมประชาชนเพื่อการพัฒนาชนบท.**กรุงเทพมหานคร : สำนักพิมพ์โอเดียน สโตร์.

จำลอง โพธิ์บุญ. (2551). องค์การปกครองส่วนท้องถิ่นกับการจัดการขยะที่ดี : ศึกษากรณีเทศบาลตำบลเทพกระษัตรี **วารสารการจัดการสิ่งแวดล้อม** ปีที่ 4 ฉบับที่ 1 น. 27-65 .2551

ฑิตยา สุวรรณชฎ. (2527). **สังคมวิทยา.** กรุงเทพมหานคร : ไทยวัฒนาพานิช.

ณัฏฐ์นรี บุญเจริญ. (2553). **การมีส่วนร่วมในการจัดการขยะของประชาชนในเขตเทศบาลเมืองเกาะสมุย อำเภอเกาะสมุย จังหวัดสุราษฎร์ธานี** สารนิพนธ์รัฐประศาสนศาสตร มหาบัณฑิต.มหาวิทยาลัยราชภัฏบ้านสมเด็จเจ้าพระยา.